Notum sit omnibus presentibus et futuris quod ego dominus Rainerus de Calvo Monte concedo domui Cisterciensi et fratribus ibidem Deo servientibus quicquid reclamabam et quicquid hereditario iure antecessores mei possederunt in finagio qui nunc dicitur Saules. Hoc etiam donum posui in manu domini Hugonis ducis Burgundie. Hoc donum laudavit Maria uxor mea et filii mei Jobertus, Milo et Stephanus et filia mea Maltildis. Huius rei testes fuerunt : Radulphus abbas de Longovado, Willermus monachus eius, magister Girardus de Vanionirivo, Hyldierius miles, Galterus de Bello Maso, Girardus sacerdos de Calvo Monte.